Нек за първи път постига международен успех през 1997 г., когато участва в Фестивала на италианската песен в Санремо в категорията "Big" и въпреки че не печели първото място, песента „Лаура я няма“ ("Laura non c'è," на исп. "Laura no está") е неговият международен пробив (тъй като през тази година тя става голям хит в Европа и Латинска Америка), както и издаването на четвъртият му албум „Тя, приятелите и всичко останало“ ("Lei, gli amici e tutto il resto"), продал милиони бройки, който е и първият му албум, записан и на испански език. След 18 години Нек участва във Фестивала на италианската песен в Санремо през 2015 г. с песента „Приближи се, любима“ ("Fatti avanti amore"), където се класира втори.